**ANTHONY GIDDENS (1938- )**

Τάτσης, Ν., *Νεωτερικότητα και Κοινωνική Αλλαγή, Κοινωνιολογικές Προσεγγίσεις,* Αθήνα, Νήσος, 2004, σ. 69-120.

Ρεθυμιωτάκη, Ελένη, *Πηγές του δικαίου και νομικός πλουραλισμός στην Ε.Ε.*, Αθήνα-Θεσσαλονίκη, Εκδόσεις Σάκκουλα, 2012, σ. 29-36.

1. ***Η ριζοσπαστικοποίηση της διφορούμενης νεωτερικότητας***
2. ***Τα τρία βασικά χαρακτηριστικά της μοντέρνας ζωής***
3. ***Οι τέσσερεις θεσμικές διαστάσεις της νεωτερικότητας και η αλλαγή που επιφέρει η παγκοσμιοποίηση***
4. ***Το ζεύγμα εμπιστοσύνη-διακινδύνευση***
5. ***Εαυτός και ταυτότητα στην νεωτερικότητα***
6. ***Ο Ουτοπικός ρεαλισμός: Η αλλαγή της πολιτικής και οι προκλήσεις για το εθνικό κράτος***

***1.*** *Η ριζοσπαστικοποίηση της διφορούμενης νεωτερικότητας*

**Νεοτερικότητα =** ένα σύνολο τρόπων κοινωνικής ζωής και οργάνωσης που ιστορικά και γεωγραφικά εμφανίστηκαν στην Ευρώπη από τον 17ο αιω και μετά άσκησαν επιρροή σε παγκόσμια κλίμακα.). Δεν πρόκειται για συνεχή αλλά για ασυνέχεια= **ρηξικέλευθη μεταλλαγή** = οι τρόποι ζωής της νεωτερικότητας εξαφάνισαν τους παραδοσιακο΄θς . **Ο ΡΑΓΔΑΙΟΣ ρυθμός και ΤΟ ΕΥΡΟΣ- Η ΕΚΤΑΣΗ της κοινωνικής αλλαγής** **ΠΧ** εντός 20 ετίας αλλάζουν τα πάντα σε αντίθεση με τις παραδοσιακές κοινωνίες ΚΑΙ η εμπορευματοποίηση της παραγωγής και της μισθωτής εργασίας έχουν καταλάβει όλον τον πλανήτη

**🡺** **Δεν υπάρχει τομή μεταξύ νεοτερικότητας και μετανεωτερικότητας.** Πρόκειται για την ριζοστικοποίηση και την οικουμενικοποίηση της νεωτερικότητας. Επιχειρεί να την ερμηνεύσει σε διπλό επίπεδο: στους θεσμούς ΚΑΙ στο επίπεδο των μεταλλαγών της ζωής των φορέων δράσης. ΔΗΛΑΔΗ στην κοινωνική τάξη πραγμάτων που καθιερώθηκε μετά το τέλος των παραδοσιακών κοινωνιών και την ανατροπή των δογμάτων ΚΑΙ Την στάση ζωής του ανθρώπου ο οποίος βιώνει στον δυτικό κόσμο την καθημερινή πραγματικότητα.

**🡺Χρησιμοποεί μια μεταφορά για να περιγράψει την μετάβαση : από τον ΠΡΟΜΗΘΕΑ στον JUGGERNAUT** (ένα τεράστιο άρματου θεού Κρίσνα, από τις ρόδες του οποίου συνθλίβονται αυτοθυσιαζόμενοι οι πιστοί) . Ο Προμηθέας συμβολίζει τον λόγο του Διαφωτισμού, τον αυτοπροσδιορισμό και τον αγώνα των ανθρώπινων κοινωνιών να καθορίσουν την μοίρα τους. Ο Τζάγκερνοτ, είναι ένα θρησκευτικό σύμβολο ινδουιστών- τίτλος της θεότητας Κρίσνα, όπου οι πιστοί έπεφταν στις ρόδες του οχήματος παρασυρμένοι από την θρησκευτική έξαρση.

Ο όροςυποδηλώνει την καταστρεπτική αφοσίωση σε δόγματα και ιδεολογίες που οδηγεί τους ανθρώπους στην αυτοθυσία. Οσοι το υποστηρίζουν αλλά και οι αντίπαλοι τους μπορούν να συντριβούν στις ρόδες του. Οι νεωτερικές φιλοδοξίες δεν πραγματώνονται είτε επειδή έγιναν λάθη στον σχεδιασμό του των δυτικών κοινωνικών συστηνάτων είτε γιατί έγιναν λάθη στον χειρισμό τους από αυτούς που κατευθύνουν στην πράξη τις ανθρώπινες επινοήσεις

***2.* ΤΡΙΑ Βασικά χαρακτηριστικά της μοντέρνας ζωής**

**1.«ο διαχωρισμός χώρου και χρόνου και η ανάπλαση της χωρο-χρονικής συνάρτησης**. Οι κοινωνίες αγωνίζονται για να υπερβούν τον περιορισμό του τόπου και του χρόνου. Στις παραδοσιακές κοινωνίες το «Όταν» ταυτιζόταν με το «Όπου» και ανάλογα οργάνωναν τις δραστηριότητες της κοινότητας. Το χωροχρονικό πλαίσιο οργάνωνε την κοινωνική δράση. Στις νεωτερικές κοινωνίες ο χρόνος καθορίζεται με αναφορά στο μηχανικό ρολόι χωρίς αναφορά στο χώρο. Οι ώρες εργασίας ποσοτικοποιήθηκαν, η ημέρα διαιρέθηκε σε ζώνες. Ο τόπος επίσης έχασε την σημασία του ανακαλύφτηκαν απομακρυσμένες περιοχές, χαρτογραφήθηκε η υφήλιος. Το τοπικό ενώνεται με το παγκόσμιο καθώς οι αποστάσεις μετάβασης εκμηδενίζονται.

**2. Η ΕΚΡΊΖΩΣΗ** των κοινωνικών σχέσεων από το χωροχρονικό πλαίσιο αναφοράς τους και αλληλόδρασης και η ανάπλαση τους σε άλλο ΜΕΣΩ της τεχνικής εξειδίκευσης Αυτό επετεύχθη μέσω της δημιουργίας συμβολικών δεικτών και την καθιέρωση ειδικευμένων συστημάτων=

**ΣΥΜΒΟΛΙΚΟΙ ΔΕΙΚΤΕΣ** ΠΧ το χρήμα, οι πιστωτικές κάρτες οι μετοχές οι νομισματικές αξίες και οι λογαριαμοί αποτιμούν αντικείμενα σε συμβολικές κατηγοριοποίησεις κοινής αποδοχής. Τι επτυγχάνουν ¨κοινά αναγνωρίσιμο σύστημα, θεσμική προστασία ελευθερία επιλογών, κινητικότητα χωρίς περιορισμούς, προβλεπτική ικανότητα, απουσία υποκειμενικής ταύτισης φορέων

**ΕΙΔΙΚΕΥΜΕΝΑ ΣΥΣΤΗΜΑΤΑ** ατόμων που με τις ειδικευμένες γνώσεις τους οργανώνουν τα πάντα όλους τους τομείς του συλλογικού βίου από τα νοσοκομεία και την περίθαλψη μέχρι τα πρακτορεία ταξιδίων, τις οικοδομικές εταιρίες για την στέγαση μέχρι τις ηλεκτρονικές επικοινωνίες. Ένας τεράστιος μηχανισμός καθιστά εφικτή τη συλλογική ζωή σήμερα. ΟΜΑΔΕΣ, ΤΕΧΝΙΚΑ ΣΥΣΤΉΜΑΤΑ, ΥΛΙΚΗ ΥΠΟΔΟΜΉ. Θεωρούμε την παρουσία τους φυσιολογική και εξαρτώμεθα από αυτά.

**3. Η αναστοχαστικότητα ως γνώρισμα της ανθρώπινης σκέψης και δράσης** Σήμερα οι κοινωνικές πρακτικές εξετάζονται και αναδιαμορφώνονται συνεχώς στο φως της αύξουσας πληροφόρησης γύρω από αυτές. Οτιδήποτε μπορεί να γίνει αντικείμενο κριτικής από την επιστήμη. Ακόμα και οι συνήθειες του φαγητού. Η επιστημονική γνώση και η διάχυσή της μεταβάλλει θεμελιωδώς τον χαρακτήρα της κοινωνικής πρακτικής ΠΧ τα ευρήματα ψυχολογίας και κοινωνιολογίας για το γάμο και την οικογένεια διαποτίζουν αναστοχαστικά τους μοντέρνους ανθρώπους.

ΟΜΩΣ Κατά παράδοξο τρόπο η συσσώρευση επιστημονικής γνώσης ΔΕΝ οδηγεί στον εξορθολογισμό της κοινωνικής ζωής διότι : **Α**. συναρτάται με την εξουσία και εξυπηρετεί συμφέροντα ορισμένων κοινωνικών ομάδων και **Β.** τα συστήματα αξιών γίνονται παράγοντες του κοινωνικού γίγνεσθαι

**Ο ρόλος της κοινωνιολογίας στην αναστοχαστική ιδιοποίηση της γνώσης για την κοινωνική ζωή είναι κεντρικός** διότι η κοινωνιολογία αποτελεί τον πιο γενικευμένο τύπο στοχασμού πάνω στη σύγχρονη κοινωνική ζωή. Στο πλαίσιο της εποπτείας της κοινωνικής ζωής από την πολιτική εξουσία και του κυβερνητικού διαχειριστικού ελέγχου ο κοινωνιολόγος θεωρήθηκε ο κατεξοχήν προμηθευτής ειδικευμένης γνώσης για την κοινωνική ζωή με τη διατύπωση εικασιών, τις ερευνητικές στατιστικές και την ερμηνεία τους

**ΟΜΩΣ Η παραγωγή και η διάχυση από τα ειδικευμένα συστήματα γνώσης** για την κοινωνική ζωή και της ιδιοποίησης της από τους κοινωνούς στη συνέχεια, δεν συνεπάγονται σε καμία περίπτωση τον εξορθολογισμό της κοινωνικής συμπεριφορά **διότι εντέλει** **δεν επιφέρουν βεβαιότητα για το τι είναι σωστό ή λάθος στην κοινωνική συμπεριφορά**.

**Η πρώιμη νεωτερικότητα δεν αποσύνθεσε την παράδοση** αλλά την ανασκεύασε. Η παράδοση εκκαλούνταν ΑΚΌΜΑ για τη γένεση και την αναγέννηση της προσωπικής και συλλογικής ταυτότητας π.χ. η παράδοση της εργατικής τάξης, ο εθνικισμός ή το αστικό γυναικείο ήθος του εγκλεισμού. Επίσης, η επιστήμη λειτουργούσε και ως θρησκεία. Παρήγαγε δηλαδή κατευθυντήριες οδηγίες ζωής, αξίωνε πίστη στην αδιαμφισβήτητη αλήθεια της και οι ειδικοί λειτουργούσαν ως αυθεντίες- θεματοφύλακες της.

**Σήμερα πλέον η κοινωνία είναι «μετα-παραδοσιακή** αφού η κοινωνική ζωή έχει απομακρυνθεί από τις σταθερότητες της παράδοσης. η παράδοση συνυπάρχει σε ένα σύμπαν πλουραλιστικών ανταγωνιστικών αξιών, όπου όλα γίνονται αντικείμενα διαλόγου και επιζητούν διαλογική νομιμοποίηση μέσω λογικής επιχειρηματολογίας.

**Η ΕΠΙΣΤΉΜΗ δεν λέει τι να κάνουμε** αλλά μας δείχνει τις συνέπειες των επιλογών μας. «Ενώ παλιά «γνωρίζω» σήμαινε «είμαι βέβαιος» σήμερα ζούμε σε έναν κόσμο που συγκροτείται εξ ολοκλήρου μέσω αναστοχαστικά εφαρμοσμένης γνώσης, αλλά συγχρόνως ποτέ δεν είμαστε σίγουροι ότι κάποιο δεδομένο στοιχείο αυτής της γνώσης δεν θα αναθεωρηθεί». Η γνώση δεν επιφέρει την βεβαιότητα και την πρόβλεψη. Ούτε η πρόσβαση σε αυτήν είναι ισότιμη, ούτε αρκεί για να αλλάξει τις συμπεριφορές (διότι για αυτό απαιτείται αλλαγή αξιακού προσανατολισμού) ενώ η εφαρμογή της έχει ακούσιες συνέπειες και μεταβάλλει τις καταστάσεις στις οποίες αναφερόταν αρχικά.

***3. Οι* θεσμικές διαστάσεις** της νεωτερικότητας σε μακροεπίπεδο

ανάλυσης, οι **4 θεσμικοί άξονες των νεωτερικών κοινωνιών**

1. **ΚΑΠΙΤΑΛΙΣΜΟΣ** Η επέκταση της παγκόσμιας καπιταλισιτκής οικονομίας, ένα σύστημα παραγωγής αγαθών το οποίο εδράζεται στη σχέση ανάμεσα στην ατομική ιδιοκτησία και τη μισθωτή εργασία με ταξικά κριτήρια οριοθέτησης των ομάδων που συγκροτεί η κάθε κατηγορία. Ο καπιταλισμός σηματοδοτεί και μια σχέση μεταξύ παραγωγών, αγοραστών και επενδυτών
2. **ΒΙΟΜΗΧΑΝΙΣΜΟΣ η οργανισμική διάσταση = ο συνδυασμός εμψύχων υλικών δυνάμεων (ανθρώπινη εργασία) με μηχανές** και η ανάπτυξη της διεθνούς κατανομής της εργασίας
3. **ΕΠΙΤΗΡΗΣΗ και διοικητική εξουσία ,** η οποία στηρίζεται στην επιτήρηση της κοινωνικής συμπεριφοράς και σε ένα αυξημένο έλεγχο των δραστηριοτήτων των πληθυσμών. Η καπιταλιστική κοινωνία λειτουργεί χάρη στην ύπαρξη των εθνικών κρατών, το οποία μονοπωλούν τα με΄σα βίας.
4. **ΣΤΡΑΤΟΚΡΑΤΙΑ Ο πόλεμος εκβιομηχανίζεται οι τεχνικές του διαφοροποιούνται (οπλοστάσια ηλεκτρονικά κατευθυνόμενα).** Εδραιώνεται μια διεθνής τάξη στρατιωτικής ισχύος των μεγάλων δυνάμεων ΚΑΙ ο πόλεμος γίνεται μέσο άσκησης εξωτερικής πολιτικής.

|  |  |  |  |  |
| --- | --- | --- | --- | --- |
|  | | **Επιτήρηση:**  μέσω διοικητικού/ γραφειοκρατικού συστήματος (έλεγχος, συγκέντρωση πληροφορίας και  επίβλεψη της κοινωνίας) |  | |
| **Καπιταλισμός**  **– ταξική κοινωνία:**  Υλική συσσώρευση μέσω ανταγωνιστικών αγορών παραγωγής, εργασίας & χρήματος | |  | **Στρατοκρατία:**  Εκβιομηχάνιση του πολέμου και έλεγχος των μέσων της άσκησης της βίας | |
|  | **Βιομηχανισμός :**  Μετασχηματισμός της φύσης: ανάπτυξη του «δημιουργημένου περιβάλλοντος» | | |  |

**Η ΠΑΓΚΟΣΜΙΟΠΟΙΗΣΗ ΕΠΗΡΕΑΖΕΙ ΚΑΙ ΤΑ ΤΕΣΣΕΡΑ ΘΕΣΜΙΚΑ ΠΛΕΓΜΑΤΑ**

Όλα τα θεσμικά πλέγματα της νεωτερικότητας βρίσκονται ταυτόχρονα σε μια κρίσιμη καμπή, δηλαδή παντού τίθενται έντονα διλήμματα η έκβαση των οποίων θα αποβεί καθοριστική για την περαιτέρω εξέλιξη τους. Η εξελικτική δυναμική που προκύπτει από τον ταυτόχρονο μετασχηματισμό των θεσμικών πλεγμάτων είναι εκρηκτική.

Αντίστοιχα

1.το οικονομικό μοντέλο ή θα επαναπροσδιορίσει τους στόχους του, αφού πλέον είναι μάταιη η προσδοκία της διηνεκούς ανάπτυξης ή θα καταρρεύσει,

2. η τεχνολογία ή θα εξανθρωπιστεί ή θα οδηγήσει σε οικολογική καταστροφή,

3. η παγκόσμια πολιτική τάξη ή θα λειτουργεί ως πολυαρχία ή θα γίνει ολοκληρωτική εξουσία και

4. η στρατιωτική ισχύς ή θα μειωθεί και θα γίνει αποστρατικοποίηση ή δεν θα αποφευχθεί η πυρηνική σύγκρουση.

***4*** ΑΛΛΑΓΕΣ ΤΟΥ ΠΛΑΙΣΙΟΥ ΤΗΣ ΚΟΙΝΩΝΙΚΉΣ ΔΡΑΣΗΣ ΟΠΟΥ ΣΤΗΡΙΖΕΤΑΙ ΚΑΙ ΑΠΟΔΥΝΑΜΩΝΕΤΑΙ Ο ΚΟΙΝΩΝΙΚΟΣ ΔΕΣΜΟΣ

**ΕΜΠΙΣΤΟΣΥΝΗ**

|  |  |
| --- | --- |
| **προμοντέρνο ΠΟΛΙΤΙΣΤΙΚΌ πλαίσιο** | **Mοντέρνο πλαίσιο ΚΟΙΝΩΝΙΚΉΣ δράσης** |
| Η εμπιστοσύνη μεταξύ ανθρώπων προσδιορίζεται | |
| με αναφορά σε ένα τόπο & εδράζεται σε **4 λειτουργικούς άξονες** | Με αναφορά σε συστήματα και εδράζεται σε **3 λειτουργικά ισοδύναμα τους** |
| Συγγενικές σχέσεις --> συλλογική ταύτιση | Αναπληρώνεται από Προσωπικές σχέσεις (στοιχειώδης κοινωνικότητα του μοναχικού πλήθους, φιλίες και δεσμοί βασισμένοι στην σεξουαλικότητα. Εμπιστοσύνη μειωμένη διαφορετικής υφής που δεν έχει διαχρονικότητα |
| Τοπική κοινότητα | Η απουσία τοπικής αναφοράς αναπληρώνεται από τα συστήματα των ειδικών. Η ειδίκευση τα μετατρέπει τεχνητά σε πρόσωπα/ ομάδες που απολαμβάνουν κοινωνική αποδοχή. **Εμπιστοσύνη στην ΑΞΙΟΠΙΣΤΙΑ προσώπων/ συστημάτων** (εμπιστεύονται την συστημική επάρκεια συστημάτων για την λειτουργία των οποίων τα άτομα έχουν ελάχιστες γνώσεις. Χωρίς αυτά τα συστήματα τίποτα δεν μπορεί να λειτουργήσει! |
| Θρησκευτικές κοσμολογίες | Μελλοντολογική προδιάθεση = Τα προσωπικά και τα ομαδικά ζητήματα συναρτώνται με το μέλλον. Η προσδοκώμενη καριέρα, ο οικογενειακός προγραμματισμός, η ανάπτυξη οικονομίας, οι στόχοι της Ε.Ε. και τα οράματα των κοινωνικών κινημάτων |
| Παράδοση = ΤΟ ΠΑΡΕΛΘΟΝ οδηγεί το παρόν |

**ΔΙΑΚΙΝΔΥΝΕΥΣΗ**

|  |  |
| --- | --- |
| **Προμοντέρνο πλαίσιο** | **Mοντέρνο πλαίσιο** |
| **3 ετερογενείς, εξωγενείς απειλές** | **3 καθοριστικοί κίνδυνοι, ενδογενείς και εξατομικευμένοι, προέρχονται από τον άνθρωπο** |
| Οι φυσικές καταστροφές | Η αναστοχαστικότητα σε συνδυασμό με την ραγδαία και ευρύτατη αλλαγή δημιουργούν κοινωνικο ψυχολογικές συνθήκες διαβίωσης γεμάτες ανασφάλεια, αβεβαιότητα και αίσθηση διακινδύνευσης. Γεννιέται ανάγκη να ενισχυθεί η ΑΣΦΑΛΕΙΑ |
| Η ανθρώπινη βία | Η ανθρώπινη από την εκβιομηχάνιση του πολέμου |
| Η απώλεια της προστασίας από υπερφυσικές δυνάμεις | Η απουσία νοήματος στην προσωπική ζωή |

***5.* ΕΥΑΤΟΣ ΚΑΙ ΤΑΥΤΟΤΗΤΑ ΣΤΗΝ ΝΕΩΤΕΡΙΚΟΤΗΤΑ**

**Το άτομο συγκροτεί ενεργητικά την ταυτότητα του αλλά πάσχει από οντολογική ανασφάλεια**

* Δεν έχει σταθερές παραμέτρους θεώρησης των πραγμάτων
* Κινείται χωρίς την προστατευτική ασπίδα της κοινότητας και της οικογένειας. Χάνει την σταθερή βάση των καθαγιασμένων οριοθετήσεων και τα κριτήρια κατανόησης των άλλων
* Βρίσκει παντού επίπλαστα και τεχνητά περιβάλλοντα εμπιστοσύνης

**Οι φωτεινοί σηματοδότες της παράδοσης έχουν σβήσει**. Δεν υπάρχουν θεμελιακοί άξονες προσανατολισμού με κανονιστικές επιταγές= που να υποδεικνύουν στον καθένα τι πρέπει να κάνει στη ζωή του. Άρα καθένας μπορεί να επιλέξει τον τρόπο ζωής του, να συνθέσει την βιογραφία του ως στρατηγική επένδυση για την βέλτιστη απόδοση στο μέλλον. Ο καθένας φτιάχνει τον εαυτό του σε συσχετισμό με παραμέτρους π.χ. την εργασία και το συνακόλουθο κύρος στη κοινωνική διαστρωμάτωση ΚΑΙ μέσα από τις προσωπικές του σχέσεις, τα άτομα με τα οποία θα συνδεθεί στην πορεία του. Με τον αναστοχασμό, την επεξεργασία των βιωμάτων του επιβεβαιώνει ή αναθεωρεί την πορεία του. Το νήμα της ζωής του αναδεικνύεται εκ των υστέρων!

**Τα διλήμματα**

* ΚΟΣΜΟΠΟΛΙΤΙΣΜΟΣ με ετερογενείς παράγοντες που συνθέτουν ταυτότητα **Η** ΟΛΙΣΤΙΚΗΣ ΤΑΥΤΙΣΗ που νοηματοδοτεί τη ζωή;
* ΑΛΛΟΤΡΙΩΣΗ εκμετάλλευση στην εργασία **ΑΛΛΑ ΚΑΙ** (ψευδή) αίσθηση παντοδυναμίας με άπειρες επιλογές;
* ΕΞΟΥΣΙΑ/ ΑΒΕΒΑΙΟΤΗΤΑ αποδοχή των συστημάτων που αναδιοργανώνουν την σύγχρονη ζωή (η εξουσία είναι παντού) **Η** ολοκληρωτική αμφισβήτηση όλου του συστήματος; Τα συστήματα κάνουν τα πάντα για λογαριασμό μας, είναι εκεί σε κάθε πρόβλημα για να μας το λύσουν. Όμως κατακρατούν την προσωπική εμπειρία και διαμεσολαβούν σε όλα τα βιώματα του ανθρώπου.
* Καταλυτική επιρροή της λογικής της αγοράς και του καταναλωτισμού **ΑΛΛΑ ΚΑΙ** Ο διαρκής κίνδυνος του νοηματικού κενού. Η ΠΡΟΣΩΠΟΠΟΙΗΜΕΝΗ εμπειρία του κόσμου μέσω της κατανάλωσης είναι και ΑΝΤΙΚΕΙΜΕΝΙΚΟΠΟΙΗΜΕΝΗ. Ο κόσμος ένα απέραντο κατάστημα προκατασκευασμένων προϊόντων με αποδέκτες το παγκόσμιο κοινό. Ο ίδιος ο άνθρωπος γίνεται αντικείμενο εμπορευσιμότητας. Και οι ταυτίσεις του είναι πλαστές.

***6.* Ο Ουτοπικός ρεαλισμός: Η αλλαγή της πολιτικής και οι προκλήσεις για το εθνικό κράτος**

**Τα ΑΙΤΙΑ .**

**Πρώτον** ο βαθμός της παγκοσμιοποίησης, νοούμενης ως πλέγμα διαδικασιών που καθοδηγείται τόσο από οικονομικούς όσο και πολιτικούς παράγοντες είναι πρωτοφανής.

**Δεύτερον**  αμβλύνεται η διάκριση μεταξύ αριστεράς και δεξιάς, μετά την αποτυχία του σοσιαλισμού ως θεωρία οικονομικής διαχείρισης. Κατά συνέπεια το κέντρο βάρος της πολιτικής μετατίθεται από τις πολιτικές χειραφέτησης, με στόχο την πραγμάτωση της ισότητας στις ευκαιρίες ζωής) και προς τη βιοπολιτική. Πρόκειται για ένα σύνολο πολιτικών ζωής δηλαδή αποφάσεων που πρέπει να ληφθούν, ατομικά και συλλογικά που είναι κρίσιμες για την ζωή των πολιτών, τη φυσική και την κοινωνική επιβίωση τους π.χ. η αποδοχή της πυρηνικής ενέργειας ή της εργασίας ως οργανωτικής αρχή της κοινωνικής ζωής.

**Τρίτον** κλιμακώνεται η ένταση μεταξύ παλαιών και νέων φορέων πολιτικής δράσης. Ενώ από μια μεριά η πολιτική ξεγλιστράει από τους κλασσικούς μηχανισμούς της δημοκρατίας, προς κοινωνικές ομάδες εκτός της κεντρικής πολιτικής σκηνής αυτές οι ομάδες δεν μπορούν να διαχειριστούν ή να αντικαταστήσουν τους κλασσικούς φορείς.

**Τέταρτον** επείγει η διαχείριση της διακινδύνευσης, επειδή τα οικολογικά προβλήματα πιέζουν τα κόμματα να την εντάξουν στην πολιτική ατζέντα τους και το κράτος να την αναλάβει.

**Τα παραπάνω μείζονα πολιτικά διλήμματα καθορίζουν την πολιτική δυναμική, όπως τα αντιλαμβάνεται σε συνδυασμό με το «ουτοπικά ρεαλιστικό»,** εκσυγχρονιστικό πρόταγμα του τρίτου δρόμου, που προτείνει ως εναλλακτική λύση του νεοφιλελευθερισμού και της κρατικής σοσιαλοδημοκρατίας. εμπνεόμενος από τις αρχές της δημοκρατίας, της κοινωνικής αλληλεγγύης και του κοσμοπολιτισμού.

**Ο πρώτος** μείζων στόχος είναι η εμβάθυνση της δημοκρατίας, σε επίπεδο κράτους, κοινωνίας πολιτών και οικογένειας.

**Ο δεύτερος** συνίσταται στην υιοθέτηση μιας πιο ενεργητικής αντίληψης για την κοινωνική πρόνοια, την οποία ονομάζει «θετική πρόνοια»[[1]](#endnote-1). Προκειμένου να πραγματωθεί η ισότητα, με την έννοια της συμπερίληψης ώστε να μην αποκλείονται οι πολίτες, συμπεριλαμβανομένων και των μεταναστών, από τις ευκαιρίες ζωής, χρειάζεται το κράτος. Όχι όμως ένα κράτος που απλώς ενδυναμώνει τις κοινωνικές ομάδες να πετύχουν στόχους (enabling state) αλλά ένα εξασφαλιστικό κράτος (ensuring state) που χρησιμοποιεί τις κοινωνικές επενδύσεις για να τους βοηθήσει να αυτοβοηθηθούν.

**Ο τρίτος** στόχος είναι η εξωστρέφεια των ευρωπαϊκών εθνών, ώστε πλέον να ανταγωνίζονται και να συμπληρώνουν αλλήλους σε ένα στίβο μιας κοσμοπολίτικης δημοκρατίας που λειτουργεί πλέον και σε παγκόσμιο επίπεδο.

**Ο ρόλος των κρατών στην εκπλήρωση αυτού του στόχου είναι πολύ σημαντικός.** Δεν καλούνται απλώς να επιδείξουν ευελιξία προσαρμογής στα νέα θεσμικά δεδομένα αλλά να επιδράσουν σε αυτά αναπτύσσοντας την πολιτική ισχύ τους. Όσο και εάν η εσωτερική οικονομική ηγεμονία των κρατών φθίνει, η πολιτική ισχύς του αποκτά νέο έρεισμα. Ενώ από τη μια μειώνεται η μεμονωμένη κυριαρχία τους από την άλλη αυξάνεται η επιρροή τους μέσω του συνδυασμού της ισχύος πλειόνων κρατών που συσπειρώνονται. Έτσι αναδύεται η **«υπερπολιτική»,** δηλαδή η απευθείας σύνδεση του τοπικού με το οικουμενικό καθημερινή ζωή. Εφόσον το κράτος πλέον δεν μπορεί να στηρίζει την ισχύ του στην εξουδετέρωση των εχθρών, οφείλει να αναπροσαρμόσει τις πηγές της νομιμοποίησης του και να επαναοριοθετηθεί απέναντι στις σοβαρές προκλήσεις της πολιτικής ισχύος του.

Εξαιτίας της παγκοσμιοποίησης και της μεταπαραδοσιακής εξουσίας καλείται:

1. να μεταβιβάσει εξουσία προς τα κάτω και προς τα πάνω,
2. να εισάγει νέες εγγυήσεις κατά της διαφθοράς. Η διαφάνεια πρέπει να ενισχυθεί όχι απλώς λόγω της ποσοτικής αύξησης των κρουσμάτων υπό το φως της αύξουσας πληροφόρησης. Το πρόβλημα αφορά την ποιότητα της δημοκρατίας διότι έχει πλέον φανεί ότι οι θεσμοί στη πράξη εξαρτούν την λειτουργία τους από παρασκηνιακές συμφωνίες προνόμια και πελατειακές σχέσεις,
3. να αναβαθμίσει την διοικητική αποτελεσματικότητα,
4. να αναπτύξει μηχανισμούς άμεσης δημοκρατίας και
5. να διαχειρίζεται την διακινδύνευση, δηλαδή να ρυθμίσει την επιστημονική και τεχνολογική εξέλιξη, αντιμετωπίζοντας τα ηθικά διλήμματα που αυτή δημιουργεί. Είναι πλέον σαφές ότι η εκτίμηση και η αξιολόγηση του κινδύνου δεν μπορεί απλώς να επαφίεται στους ειδικούς αλλά απαιτεί εξαρχής τη συμμετοχή του κοινού στις πολιτικές αποφάσεις.

1. i [↑](#endnote-ref-1)